[{"text_idx": "#000000", "text": "U\u0308hisrahastus on meetod, kus investeeringut vajav projekt laetakse koos u\u0308ksikasjadega vastavasse internetikeskkonda, otsimaks u\u0308ksikisikute vo\u0303i organisatsioonide investeeringut, kes omakorda saavad nii teenida intressitulu. Mida peaks sellest meetodist teadma?"}, {"text_idx": "#000001", "text": "Crowfunding, mida eesti keeles nimetatakse u\u0308hisrahastamiseks vo\u0303i kogukondlikuks laenamiseks, sai alguse Inglismaalt ku\u0308mmekond aastat tagasi."}, {"text_idx": "#000002", "text": "Selline raha otsimise ja leidmise mudel levis kulutulena u\u0308le maailma. U\u0308hisrahastus on muide suurepa\u0308rane to\u0308o\u0308riist investeerimise o\u0303ppimiseks ja kapitali kogumiseks."}, {"text_idx": "#000003", "text": "Finantsblogija Taavi Pertman kutsus investeerimishuvilisi koolituspa\u0308evale, kus praktikud valgustasid u\u0308ksikasjalikult u\u0308hisrahastuse telgitaguseid. Teemadeks olid u\u0308hisrahastuse trendid, maksundus ja no\u0303uanded investeerimiseks, samuti u\u0308hisrahastuse varjuku\u0308ljed."}, {"text_idx": "#000004", "text": "Foorumil meenutas Taavi Pertman viie aasta tagust aega ja leidis, et olukord on muutunud drastiliselt. \u201eKui ma u\u0308hisrahastusega tutvust tegin, siis peale Bondora meil Eestis teisi vo\u0303imalusi polnud,\u201c lausus ta. (Bondora on Eesti esimene u\u0308hisrahastusplatvorm. \u2013 K. K.)"}, {"text_idx": "#000006", "text": "Kuhu suunda u\u0308hisrahastus liigub? \u201ePa\u0308ris kindlalt ei saa keegi o\u0308elda, mis olukorras me viie aasta pa\u0308rast olema,\u201c nentis Pertman. \u201eKogu turg on va\u0308ga kiires muutumises. Selge on see, et investeerimistooted muutuvad ja\u0308rjest ka\u0308ttesaadavamaks ja lihtsamaks ning investorite arv muudkui kasvab. U\u0308hisrahastuse ringi on astunud ka suured organisatsioonid, mujal maailmas ka pangad. Sellest la\u0308htuvalt laenutootlus va\u0308heneb. Kui varasemalt vo\u0303is teenida ka kuni 20 protsenti aastatootlust, siis peagi langeb see pigem 8-12 protsendini.\u201c"}, {"text_idx": "#000007", "text": "Positiivsena to\u0303i Pertman va\u0308lja asjaolu, et krediidiskooring muutub to\u0303husamaks. Investorite vaba raha lisandumisel otsitakse uusi nis\u030cs\u030ce ja trende. Samuti tuntakse vajadust riiklike regulatsioonide ja\u0308rele."}, {"text_idx": "#000008", "text": "\u201eAlates ja\u0308rgmise aasta ma\u0308rtsist kuuluvad Eesti u\u0308hisrahastusplatvormid finantsinspektsiooni kontrolli alla,\u201c ra\u0308a\u0308kis Pertman. \u201eRegulatsioonid muudavad u\u0308hisrahastuse kahtlemata turvalisemaks, aga ka kallimaks. Sellest tulenevalt saame ka na\u0308ha olukorda, kus nii mo\u0303nigi platvorm lo\u0303petab tegutsemise.\u201c"}, {"text_idx": "#000012", "text": "Kristi Saare omakorda ro\u0303hutas, et oluline on ma\u0308ngu panna reaalne raha. Saar ise alustaski va\u0308ikestest summadest, mille ta investeerimise eesma\u0308rgil paigutas Bondora keskkonda. \u201eInvesteerisin ja siis ja\u0308lgisin, mis minu rahaga toimub,\u201c ra\u0308a\u0308kis ta. \u201eBondoras saab investeerida alates 5 eurost, seega ei kartnud ma raha kaotada. Na\u0308gin, kuidas osa investeeringute protsendid kasvasid, osa aga muutus aruandes punaseks ehk la\u0308ks hapuks. Kogemuse ja analu\u0308u\u0308si tulemusena kasvasid teadmised ja tekkisid oskused investeeringuid paremini suunata.\u201c"}, {"text_idx": "#000013", "text": "Investorid tunnistasid, et nemad investeerivad mitmesse platvormi korraga, kuid o\u0303petasid algajaid, et paari tehingu kaupa pole mo\u0303tet ko\u0303ikidesse olemasolevatesse platvormidesse raha panna. Tauri Alas pakkus va\u0308lja, et u\u0308hel platvormil vo\u0303iks olla ligi 200 laenujuppi, alles siis vo\u0303iks uut vo\u0303imalust o\u0303ppima hakata."}, {"text_idx": "#000014", "text": "\u201eSiin so\u0303ltub ka sellest, kui suured on investeeritavad miinimumsummad. Kinnisvaraplatvormid, kus investeeringud algavad 50-100 eurost, saavutavad hajutatuse kiiremini,\u201c selgitas Alas."}, {"text_idx": "#000015", "text": "Kui koolituspa\u0308eval osalenud publik mo\u0303nules roosamannas ja ehitas o\u0303hulosse, siis juba paari esimese lausega to\u0303i kuulajad maa peale tagasi kinnisvaraekspert Peeter Pa\u0308rtel. \u201eEsiteks ei meeldi mulle eriti enda raha va\u0308lja laenata,\u201c u\u0308tles Pa\u0308rtel. \u201eU\u0308hisrahastus ei meeldi mulle aga sellepa\u0308rast, et ma kaotan hoobilt kontrolli oma raha u\u0308le. Seega tehke omale selgeks, kes platvormi juhib, milline on meeskond. Kas nad on pa\u0308devad ja usaldusva\u0308a\u0308rsed? Eriti valvas tasub olla kinnisvarasse investeerimisel.\u201c"}, {"text_idx": "#000017", "text": "Ka teised esinejad olid no\u0303us, et u\u0308hisrahastusel on omad riskid. Seda vo\u0303ib ja\u0308reldada kasvo\u0303i asjaolust, et praktikud pidasid optimaalseks hoida kuni 20 protsenti kogu oma varast u\u0308hisrahastuses."}, {"text_idx": "#000018", "text": "Eesti seaduste kohaselt peab fu\u0308u\u0308siline isik maksma teenitud intressidelt teatavasti 20 protsenti tulumaksu. Ka siis, kui hiljem selgub, et finantseering pankrotistus. Seeto\u0303ttu on u\u0308hisrahastusse lihtsam ja efektiivsem investeerida osau\u0308hingute kaudu."}, {"text_idx": "#000019", "text": "RahaFoorumil anti va\u0308lja ka Eesti keskmise palga suurune stipendium inimesele, kes on aidanud Eesti rahva finantsilist haridust parandada. Stipendiumi pa\u0308lvis Rakvere pa\u0308ritolu va\u0308ikeinvestor ja finatsblogija Kristi Saare."}, {"text_idx": "#000020", "text": "Mille eest Saarele stipendium anti? \u201cKristi kirjutab blogis oma kogemustest passiivse tulu tekitamisel,\u201c kirjutab tema kandidatuuri esitaja RahaFoorumi kodulehel. \u201eAlgajale investeerijale on ta huvitav, sest ta alustas blogimist mo\u0303ned aastad tagasi ja ka investeerinud ei ole ta va\u0308ga kaua. Ma\u0308ngus on va\u0308iksemad summad ja algajal on lihtne samastuda. Temalt saab rohkem julgustust kui mo\u0303nelt va\u0308ga kogenud investorilt, kelle portfell on juba va\u0308ga suur. 2014. aastal moodustas Kristi Naisinvestorite Klubi, mille kaudu on korraldanud ha\u0308id seminare, mis on kaasa aidanud paljude naiste mo\u0303ttemaailma muutumisele.\u201c"}, {"text_idx": "#000021", "text": "Kristi Saare blogi vo\u0303ib leida aadressilt blogi on inglise keeles. Eestikeelset infot investeerimise ja rahanduse kohta leiab na\u0308iteks , vo\u0303i kuulata raharaadiot aadressilt rahafoorum.ee/raharaadio"}, {"text_idx": "#000025", "text": "Juurte juurde: Ingerisoome kogukond Eestis ta\u0308histab oma rahvuspu\u0308ha ja valib esinduskogu"}, {"text_idx": "#000026", "text": "Konverentsil kuulutati va\u0308lja aasta po\u0303llumees"}, {"text_idx": "#000027", "text": "Luuleo\u0303htul loeti Sa\u0301ndor Peto\u030bfi va\u0308rsse"}]